Allmendingen ĉe Berno

Allmendingen ĉe Berno estis urbo ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 515 loĝantojn je la 31-a de decembro 2010.

 Geografio 
Allmendingen situas en la Svisa Mezlando ĉe la orienta bordo de la rivero Aro, proksimume 5 kilometrojn sudoriente de la federacia urbo Berno. La komunumo konsistas el la vilaĝoj Allmendingen kaj Märchligen.

La teritorio de la komunumo etendiĝas sur areo de 3,80 km², de kiuj 21,3% estas kovritaj de arbaro, 65,0% servas por agrikulturo kaj 9,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Allmendingen limas en nordo al Muri ĉe Berno, en oriento al Worb, en sudo al Rubigen, kaj en okcidento al Belp.

 Trafiko 
Tra la komunumo pasas la kantona ĉefvojo n-ro 6 de Berno al Thun kaj la svisa aŭtovojo A6, al kiu la plej proksima alveturejo situas 1 kilometro nordokcidente de la komunumo. La komunumo disponas pri stacidomo ĉe la trajnlinioj de la kompanio Berno-Lötschberg-Sempiono-Fervojo de Berno al Thun kaj de Berno al Konolfingen, kiuj disbranĉiĝas en Allmendingen. Okcidente de la komunumo, rekte aliflanke de la rivero situas la internacia Flughaveno Berno-Belp.

 Historio 
La unua dokumenta mencio de Allmendingen datiĝas el la jaro 1256 kiel Alwandigen. Ĝis 1992 Allmendingen estis kvaronkomunumo de Rubigen kaj dividis ties historian sorton. Allmendingen fariĝis memstara komunumo nur en la jaro 1993 per disiĝo de Rubigen.
Fonto: Anne-Marie Dubler: Allmendingen en Historia Leksikono de Svislando (2009-06-30)

 Vidu ankaŭ 
 Allmendingen

 Notoj kaj referencoj 


 Eksteraj ligiloj 

 Oficiala retejo de la komunumo Allmendingen ĉe Berno